b'\n_START_ARTICLE_\nEvangelistas Lukas\n_START_PARAGRAPH_\nLukas (\xc5\xa0v. Lukas, hebr. \xd7\x9c\xd7\x95\xd7\xa7\xd7\x90, graik. \xce\x9b\xce\xbf\xcf\x85\xce\xba\xe1\xbe\xb6\xcf\x82) \xe2\x80\x93 vienas i\xc5\xa1 Naujojo Testamento ra\xc5\xa1ytoj\xc5\xb3, tradici\xc5\xa1kai laikomas tre\xc4\x8diosios Evangelijos bei Apa\xc5\xa1tal\xc5\xb3 Darb\xc5\xb3 autoriumi._NEWLINE_Lukas gim\xc4\x97 Sirijos Antiochijoje. Nebuvo vienas i\xc5\xa1 12 mokini\xc5\xb3, ta\xc4\x8diau laikoma, kad dar esant gyvam J\xc4\x97zui, kartu su kitais 70 Kristaus mokiniais buvo si\xc5\xb3stas skelbti Gerosios Naujienos. Lukas buvo apa\xc5\xa1talo Pauliaus pad\xc4\x97j\xc4\x97jas, lyd\xc4\x97jo j\xc4\xaf antrojoje misioneri\xc5\xa1koje kelion\xc4\x97je po Artimuosius Rytus. Graikijos Teb\xc5\xb3 mieste mir\xc4\x97 kankinio mirtimi._NEWLINE_Lukas buvo gydytojas, tod\xc4\x97l jo evangelija yra specifin\xc4\x97 tuo, kad jis skiria daug d\xc4\x97mesio ligoniams, j\xc5\xb3 lig\xc5\xb3 apra\xc5\xa1ymui ir pan. \xc5\xa0ventasis Ra\xc5\xa1tas nieko nekalba apie Luko kilm\xc4\x99, ta\xc4\x8diau i\xc5\xa1 tradicijos ir kit\xc5\xb3 ra\xc5\xa1t\xc5\xb3, laikoma, kad jis buvo kil\xc4\x99s i\xc5\xa1 graik\xc5\xb3 aristokratijos. 82 m. Lukas buvo nukankintas T\xc4\x97buose.'